Tubakavabrik Leek

Tubakavabrik Leek (vene keeles Табачная фабрика "Леэк") oli tubakatoodete valmistamise ettevõte. Tubakavabrik Leek moodustati varasema, 1921. aasta aprillist tegutsenud aktsiaseltsi Laferme (prantsuse keeles farm) baasil. 1940. aastal liideti natsionaliseeritud tubakatehasega „Leek", natsionaliseeritud tubakatehas „Kubana". Tubakatoodete vabrik Leek tegutses Tallinnas 1945. aastast, Tartu maantee 35/Kunderi 8a hoones. 1945. aasta andmeil allusid Tubakatehas "Leek" (aadressil Tartu maantee 45), šokolaadi- ja kompvekitööstus "Kave", kompvekitehas "Karamell", taimevõi- ja õlitehas "Kombinaat", keemiavabrik "Odor", laboratoorium "Vino", keemiatööstus "Feival", "Viru Ettevõtted", keemiatööstus "Natron", šokolaadi- ja kompvekitööstus "Progress", uurimis- ja katselaboratoorium Eesti NSV Toiduainete, Liha-, Piima- ja Kalatööstuse Rahvakomissariaadi Parfümeeria- ja Maitseainetetööstuse Peavalitsusele ja 1946. aasta märtsist Eesti NSV Toiduainetetööstuse Ministeeriumi Parfümeeria- ja Maitseainetetööstuse Peavalitsusele ning 1947. aastast Puu- ja Aedviljatööstuse Trust Parfümeeria- ja Tubakatööstuse Trustile. 1953. aastast Eesti NSV Kerge- ja toiduainetetööstuse Ministeeriumi Parfümeeria- ja Tubakatööstuse Trustile ja seejärel Eesti NSV Toidukaupade Tööstuse Ministeeriumi Parfümeeria- ja Tubakatööstuse Trustile. ENSV Ministrite Nõukogu korraldusega 1954. aastal Trust likvideeriti ja Parfümeeria- ja Tubakatööstuse Trusti ettevõtted allutati Piirituse-, Õlle- ja Karastusjookide Tööstuse Trustile. Tubakavabriku Leek alusel asutati 15. jaanuaril 1991 samanimeline Eesti Vabariigi riigiettevõte, mis sai 1992. aastal Eesti Vabariigi ja Rootsi tubakakontserniga Svenska Tobak sõlmitud lepingu alusel osaks Rootsi-Eesti ühisettevõttest Eesti Tubakas. ET enamusaktsiate omanik Svenska Tobaks AB oli Rootsi firma Swedish Match tütarettevõte. Tubakaaktsiisi tõusu tõttu aastatel 1992–1999 koliti tootmine Eestist Malmösse. 1996. aasta 26. aprillil otsustas AS Eesti Tubakas lõpetada Eestis tubakatoodete valmistamise, viies tootmise üle Rootsi Malmösse ja jättes Eesti Tubaka tööle kui müügiorganisatsiooni. 1996. aastal koondati 140 töötajat Eestis tubakatootmises. Kaubamärgid Leek, Rumba ja Priima müüdi 2000. aastal ettevõttele Austria Tabak ja 2007. aasta kevadel edasi ettevõttele Japan Tobacco. Tallinn, Ruhnu, Aegna, Djubekk, Leek, Peoleo, Priima, Tuluke, Ekstra, Radar, Rumba, Vana Toomas (sigaretimark) 409. Kergetööstuse Rahvakomissari käskkirinr. 139. 25.oktoobril 1940. Natsionaliseeritud tubakatehase „Kubana" liitmisest natsionaliseeritud tubakatehasega „Leek"., ENSV TEATAJA, 29.oktoobril Nr 35 1940 Hiigelpõlengu üle elanud büroohoone töötajad korraldasid tulekahjutalgud, 13. august 2014 ENSV Toidukaupade Tööstuse Ministeeriumi Parfümeeria- ja Tubakatööstuse Trust, 1944-1954, The National Archives of Estonia, ERA.R-1858 Eesti Vabariigile kuuluvate riiklike ettevõtete üleviimise kohta uutele organisatsioonilistele vormidele. Eesti Vabariigi valitsuse määrus number 264. 29. detsember 1990. Vaadatud 29. august 2010. Sara-Piret Udikas. Intervjuu Eesti Juudiusu Koguduse esimehe Boris Oksaga. Estonian Jewish Center - The Jewish Religious Community and Synagogue. Vaadatud 29. august 2010. Mart Luik, Eesti kaotab oma tubakatööstuse, arileht.delfi.ee, 26.04.1996 [1]. Vaadatud 29. august 2010.